**ELŐTERJESZTÉS**

**A KÉPVISELŐ-TESTÜLET**

**2019. június 25-i rendes ülésére**

**Előterjesztés**

**Az önkormányzat tulajdonában lévő**

**közérdekű bérlakás bérleti jogáról**

A napirendet tárgyaló ülés dátuma: 2019.06.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:** Az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XI.12.) Ör. rendelet 2. §-a

**3.Költségkihatások** **és egyéb szükséges feltételeket, illetve megteremtésük javasolt források:**

**4. Tényállás bemutatása:**

Az önkormányzat tulajdonában 2 épületben 5 lakás található.

A lakások bérleti jogviszonya:

|  |  |  |  |
| --- | --- | --- | --- |
| **Bérlakás** | **Bérlő** | **Bérleti jogviszony jogcíme** | **Bérleti jogviszony****vége** |
| **Telki, Árnyas u. 14/A.**  | Czelvikker Máté | Közérdekű célra | Telki körzeti megbízotti jogviszonya időtartamáig |
| **Telki, Árnyas u. 14/B.**  | Lack Mónika | Közérdekű célra | határozatlan, köztisztviselői jogviszony fennállásáig |
| **Telki, Zápor u. 7./ A.**  | Tüski Katalin | Közérdekű célra | közalkalmazotti jogviszonya időtartamára |
| **Telki, Zápor u. 7./ B.**  | Farkané Gaál Gabriella | Közérdekű célra | Telki védőnői munkaviszonya időtartamára |
| **Telki, Zápor u. 7./ C.**  | Vetési Vincéné | Közérdekű célra | 2019.09.31-ig vagy köztisztviselői jogviszony fennállásáig |

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény szabályozza a bérbeadó és a bérlő kötelezettségeit.

Az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007.(XI.12.) Ör. rendelet 2. §-a szabályozza az önkormányzati bérlakások bérbeadásának feltételeit.

*( 1) A lakásbérleti jogviszony az alábbi jogcímek alapján létesíthető:*

*a.) közérdekű cél biztosítása*

*b.) szociális helyzet alapján történő átmeneti elhelyezés biztosítása.*

*Közérdekű célt igénylőnek minősül az Önkormányzat közigazgatási területén dolgozó személy, ha a megbízatás, munkaviszonya idejére az önkormányzatra háruló feladatok ellátásában vesz részt, különösen az önkormányzati köztisztviselő, önkormányzati fenntartású intézmény vezetője, alkalmazottja.*

*( 3) Közérdekű célra bérleti szerződés csak legfeljebb 5 év, határozott időtartamra, vagy a feltétel bekövetkezéséig, így a munkaviszony, a beosztás időtartamára, vagy helyi lakás tulajdonjogának megszerzéséig köthető, és csak abban az esetben, ha a bérlő tudomásul veszi, hogy a feltétel bekövetkezésekor elhelyezéskor önmaga köteles gondoskodni.*

Telki község Képviselő-testülete a 2014. augusztus 28-i ülésén a 81/2014 ( VIII.28.) Öh. számú

számú határozatában Vetési Vincéné köztisztviselőt a Telki, Zápor u. 7/C. számú bérlakás bérlőjéül 2014. szeptember 1-től 2019. augusztus 31-ig / vagy a Telki Polgármesteri Hivatalnál fennálló köztisztviselő jogviszonyának időtartamára kijelöli.

A bérleti szerződés 2019. augusztus 31-én lejár. A bérlő kezdeményezte bérleti szerződés meghosszabbítását.

A Képviselő-testületnek lehetősége van abérleti szerződés 5 éves időtartamra, legfeljebb a bérlő köztisztviselői jogviszonyának fennállásáig történő meghosszabbítására.

Telki, 2019. június 20.

Deltai Károly

Polgármester

**Határozati javaslatok**

**Telki község Önkormányzat**

**Képviselő-testülete**

**/2019. (VI. .) Öh. számú**

**Határozata**

**Az önkormányzat tulajdonában lévő**

**közérdekű bérlakás bérleti jogáról**

Telki község Képviselő-testülete Vetési Vincéné köztisztviselőt a Telki, Zápor u 7/C. számú közérdekű bérlakás bérlőjéül 2019. szeptember 1.-től 2024. augusztus 31-ig szóló határozott időre vagy a köztisztviselői jogviszonyának fennállásáig terjedő időszakra kijelölte.

A Képviselő-testület felhatalmazza a polgármestert a bérleti szerződés módosítására.

**Felelős:** Polgármester

**Határidő:** 2019.09.01.

**Határozat javaslat**

**képviselő-testület**

**/2019 ( VI. .) számú határozata**

**A 176/2019.( XII.10.) Öh. számú határozat módosításáról**

Telki község Képviselő-testülete úgy határoz, hogy dr. Lack Mónika jegyzőt a Telki, Árnyas u. 14/B. számú közérdekű bérlakás bérlőjéül határozott időtartamra a köztisztviselői jogviszonyának fennállásáig terjedő időszakra kijelölte.

A Képviselő-testület felhatalmazza a polgármestert a bérleti szerződés módosítására.

Felelős: polgármester

Határidő: azonnal

